**Ochrana osobných údajov**

informácia podľa ust. § 15 zákona č. 122/2013 Z. z. o ochrane osobných údajov a   
o zmene a doplnení niektorých zákonov

Spoločnosť **Bayer, spol. s r.o.,** so sídlom Karadžičova 2, 811 09 Bratislava, IČO : 35 759 143,registrovanej v Obchodnom registri Okresného súdu Bratislava I, Oddiel: Sro, Vložka č. 18413/B (ďalej len „***Prevádzkovateľ***“) ako prevádzkovateľ si v zmysle ust. § 15 ods. 1 zákona č. 122/2013 Z.z. o ochrane osobných údajov v znení neskorších predpisov (ďalej len „***Zákon***“) dovoľuje informovať záujemcov o členstvo ExpertClube a členov ExpertClubu (ďalej len „***Dotknutá osoba***“) ako dotknuté osoby o nasledovných Zákonom stanovených skutočnostiach a povinnostiach pri spracúvaní osobných údajov (ďalej tiež “***OÚ***”) v informačných systémoch Prevádzkovateľa pre účely programu ExpertClub a pre účel marketingu.

Podľa ust. § 10 ods. 3 písm. b) Zákona je Prevádzkovateľ oprávnený bez súhlasu Dotknutej osoby spracúvať jej osobné údaje, ak je to nevyhnutné na plnenie zmluvy, v ktorej vystupuje Dotknutá osoba, ktorej údaje sú spracúvané ako jedna zo zmluvných strán alebo v predzmluvných vzťahoch s Dotknutou osobou alebo pri rokovaní o zmene zmluvy, ktoré sa uskutočňujú na žiadosť Dotknutej osoby. Bez súhlasu Dotknutej osoby je tiež možné spracúvanie osobných údajov podľa § 10 ods. 3 písm. c) Zákona aj v prípade, ak je toto nevyhnutné na ochranu života, zdravia alebo majetku dotknutej osoby a podľa ust. § 10 ods. 3 písm. g) Zákona aj v prípade, ak je spracúvanie osobných údajov nevyhnutné na ochranu zákonných práv a právom chránených záujmov alebo tretej strany, okrem prípadov, ak pri takomto spracúvaní prevažujú práva a slobody Dotknutej osoby, ktoré podliehajú ochrane podľa zákona o ochrane osobných údajov.

Ak majú byť osobné údaje spracované na iný účel, ako je uvedené vyššie, sú spracúvané na základe súhlasu dotknutej osoby a to podľa ust. § 11 Zákona.

Spracúvanie OÚ zo strany Prevádzkovateľa sa uskutočňuje spravidla na základe zmluvného záväzkového vzťahu (založeného členstvom v ExpertClube) medzi Dotknutou osobu a Prevádzkovateľom a v súlade so Všeobecnými podmienka členstva (ďalej len „***VOP***“), prípadne na základe súhlasu dotknutej osoby alebo Zákonom stanovených prípadov, kedy sa súhlas Dotknutej osoby nevyžaduje.

Spracúvanie OÚ zo strany Prevádzkovateľa sa uskutočňuje počas doby nevyhnutne potrebnej a prípustnej podľa právnych predpisov pre spracovanie OÚ, vzhľadom na vymedzený účel a ochranu práv a oprávnených záujmov Prevádzkovateľa a Dotknutej osoby, pri členovi ExpertClubu pri spracúvaní OÚ za účelom programu ExpertClub minimálne počas doby trvania jeho členstva v ExpertClube a pri spracúvaní OÚ za účelom marketingu počas trvania zmluvného vzťahu a 5 rokov od jeho ukončenia.

V prípade, ak sa spracúvanie OÚ uskutočňuje na základe súhlasu Dotknutej osoby, tento súhlas môže byť kedykoľvek z jej strany písomne odvolaný s účinnosťou ku dňu doručenia odvolania tohto súhlasu na adresu sídla Prevádzkovateľa, ak nie je uvedený iný (neskorší) dátum odvolania.

Členstvo v ExpertClube nie je podmieňované udeleným žiadneho súhlasu zo strany Dotknutej osoby na spracúvanie OÚ a udelenie akéhokoľvek súhlasu na spracúvanie OÚ je dobrovoľné.

Prevádzkovateľ neuskutočňuje prenos OÚ a osobné údaje nezverejňuje, ak túto povinnosť neukladá zákon, alebo ak toto nie je zmluvne dohodnuté.

Vaše OÚ nebudú sprístupnené alebo poskytnuté tretej osobe – okrem prípadov, ak túto povinnosť ukladá zákon, alebo ak je sprístupnenie zmluvne dohodnuté.

Prevádzkovateľ môže pri spracúvaní OÚ využívať zmluvných partnerov – sprostredkovateľov, ktorých poveruje spracúvaním OÚ, pričom v týchto prípadoch v súlade so Zákonom Prevádzkovateľ poveruje týchto zmluvných partnerov spracovaním OÚ v jeho mene. Prevádzkovateľ pri výbere zmluvných partnerov dbá na ich odbornú technickú, organizačnú a personálnu spoľahlivosť a schopnosti zaručiť bezpečnosť spracúvaných OÚ podľa ust. § 19 ods. 1 Zákona a v zmluve so zmluvným partnerom sú vždy ošetrené aj pravidlá OÚ pri ich spracúvaní.

Zoznam sprostredkovateľov, tretích strán a okruhu príjemcov oprávnených spracúvať poskytnuté OÚ :

|  |  |  |
| --- | --- | --- |
| **Názov** | **Sídlo** | **Účel** |
| EDON Services, s.r.o. | Ivana Houdeka 41  034 01 Ružomberok | Príprava a tlač členských kariet |
| Slovenská pošta, a.s. | Partizánska cesta 9  975 99 Banská Bystrica | Distribúcia tlačovín |
|  |  |  |
|  |  |  |
|  |  |  |
|  |  |  |
|  |  |  |

Spracovanie OÚ Dotknutých osôb u Prevádzkovateľa zabezpečujú oprávnené osoby, ktorým táto právomoc vyplýva z ich pracovnoprávneho pomeru k Prevádzkovateľovi v zmysle pracovnoprávnych predpisov, najmä zákona č. 311/2001 Z.z. Zákonník práce v znení neskorších predpisov alebo na základe poverenia, zvolenia alebo vymenovania. Preukázanie príslušnosti oprávnenej osoby, ktorá získava OÚ v mene Prevádzkovateľa môže dotknutá osoba žiadať od Prevádzkovateľa aj písomne na adrese jeho registrového sídla.

**Základné práva Dotknutej osoby v súvislosti s ochranou OÚ**

Práva osoby, ktorej OÚ sú spracúvané, sú uvedené v ust. § 28 Zákona. Na základe písomnej žiadosti môže Dotknutá osoba na základe písomnej žiadosti Prevádzkovateľa vyžadovať :

1. potvrdenie, či sú alebo nie sú OÚ o nej spracúvané,
2. vo všeobecne zrozumiteľnej forme informácie o spracúvaní OÚ v informačnom systéme v rozsahu podľa ust. § 15 ods. 1 písm. a) až e) druhý až šiesty bod Zákona,
3. vo všeobecne zrozumiteľnej forme presné informácie o zdroji, z ktorého získal jej OÚ na spracúvanie,
4. vo všeobecne zrozumiteľnej forme zoznam jej OÚ, ktoré sú predmetom spracúvania,
5. opravu alebo likvidáciu svojich nesprávnych, neúplných alebo neaktuálnych OÚ, ktoré sú predmetom spracúvania,
6. likvidáciu jej OÚ, ktorých účel spracúvania sa skončil; ak sú predmetom spracúvania úradné doklady obsahujúce OÚ, môže požiadať o ich vrátenie,
7. likvidáciu jej OÚ, ktoré sú predmetom spracúvania, ak došlo k porušeniu zákona,
8. blokovanie jej OÚ z dôvodu odvolania súhlasu pred uplynutím času jeho platnosti, ak prevádzkovateľ spracúva OÚ na základe súhlasu dotknutej osoby.

Právo Dotknutej osoby podľa ust. § 28 ods. 1 písm. e) a f) Zákona možno obmedziť, len ak takéto obmedzenie vyplýva z osobitného zákona alebo jeho uplatnením by bola porušená ochrana Dotknutej osoby, alebo by boli porušené práva a slobody iných osôb.

Dotknutá osoba na základe písomnej žiadosti má právo u Prevádzkovateľa namietať voči:

1. spracúvaniu jej OÚ, o ktorých predpokladá, že sú alebo budú spracúvané na účely priameho marketingu bez jej súhlasu, a žiadať ich likvidáciu,
2. využívaniu OÚ uvedených v § 10 ods. 3 písm. d) Zákona na účely priameho marketingu v poštovom styku,
3. poskytovaniu OÚ uvedených v § 10 ods. 3 písm. d) Zákona na účely priameho marketingu.

Dotknutá osoba na základe písomnej žiadosti alebo osobne, ak vec neznesie odklad, má právo u Prevádzkovateľa kedykoľvek namietať voči spracúvaniu OÚ v prípadoch podľa ust. § 10 ods. 3 písm. a), e), f) alebo g) Zákona vyslovením oprávnených dôvodov alebo predložením dôkazov o neoprávnenom zasahovaní do jej práv a právom chránených záujmov, ktoré sú alebo môžu byť v konkrétnom prípade takýmto spracúvaním OÚ poškodené; ak tomu nebránia zákonné dôvody a preukáže sa, že námietka Dotknutej osoby je oprávnená, Prevádzkovateľ je povinný osobné údaje, ktorých spracúvanie Dotknutá osoba namietala, bez zbytočného odkladu blokovať a zlikvidovať ihneď, ako to okolnosti dovolia.

Ak Dotknutá osoba uplatní svoje právo podľa ust. § 28 ods. 1 písm. a) až h) Zákona :

1. písomne a z obsahu jej žiadosti vyplýva, že uplatňuje svoje právo, žiadosť sa považuje za podanú podľa Zákona; žiadosť podanú elektronickou poštou alebo faxom Dotknutá osoba doručí písomne najneskôr do troch dní odo dňa jej odoslania,
2. osobne ústnou formou do zápisnice, z ktorej musí byť zrejmé, kto právo uplatnil, čoho sa domáha a kedy a kto vyhotovil zápisnicu, jeho podpis a podpis Dotknutej osoby; kópiu zápisnice je Prevádzkovateľ povinný odovzdať Dotknutej osobe,
3. u sprostredkovateľa podľa ust. § 28 ods. 6 písm. a) alebo písm. b) Zákona je ten povinný túto žiadosť alebo zápisnicu odovzdať Prevádzkovateľovi bez zbytočného odkladu.

Ak Dotknutá osoba nemá spôsobilosť na právne úkony v plnom rozsahu, jej práva môže uplatniť zákonný zástupca. Ak Dotknutá osoba nežije, jej práva, ktoré mala podľa tohto zákona, môže uplatniť blízka osoba. Žiadosť Dotknutej osoby podľa ust. § 28 ods. 1 písm. a) až c), e) až h) a ods. 3 až 5 Zákona vybaví Prevádzkovateľ bezplatne. Žiadosť Dotknutej osoby podľa ust. § 28 ods. 1 písm. d) Zákona vybaví prevádzkovateľ bezplatne okrem úhrady vo výške, ktorá nemôže prekročiť výšku účelne vynaložených vecných nákladov spojených so zhotovením kópií, so zadovážením technických nosičov a s odoslaním informácie Dotknutej osobe, ak osobitný zákon neustanovuje inak. Dotknutá osoba pri podozrení, že jej osobné údaje sa neoprávnene spracúvajú, môže podať na Úrad na ochranu osobných údajov návrh na začatie konania o ochrane osobných údajov. Prevádzkovateľ je povinný písomne vybaviť žiadosť Dotknutej osoby podľa ust. § 28 ods. 1 a ods. 2 Zákona najneskôr do 30 dní odo dňa doručenia žiadosti. Obmedzenie práv dotknutej osoby podľa § 28 ods. 2 Zákona Prevádzkovateľ bez zbytočného odkladu písomne oznámi Dotknutej osobe a Úradu na ochranu osobných údajov.

**Ďalšie informácie**

Údaje z evidencie o informačných systémoch, ktoré nepodliehajú registrácii alebo osobitnej registrácii v zmysle ust. § 44 Zákona, Prevádzkovateľ sprístupní komukoľvek na základe písomnej žiadosti bezplatne.

Táto informácia nadobúda účinnosť dňa 3.1.2014. O každej zmene tejto informácie informuje Prevádzkovateľ okruh Dotknutých osôb v primeranej lehote pred navrhovaným dňom účinnosti týchto zmien a to zverejnením v prevádzkových priestoroch Prevádzkovateľa a na webovom sídle (internetovej stránke) Prevádzkovateľa ([www.cropscience.bayer.sk/expertclub/](http://www.family-care.sk)).